নগাঁৱৰ আমনিত ২৮ আগষ্টৰ নিশা সংঘটিত দলবদ্ধ ধৰ্ষণকাণ্ডৰ মুল ধৰ্ষণকাৰী কেইজনক আজি চামগুৰি আৰক্ষীয়ে নগাঁও আদালতত হাজিৰ কৰোৱাৰ পিছতে আদালতে তেওঁলোকক ৮ চেপ্তেম্বৰলৈকে আৰক্ষীৰ জিম্মালৈ প্ৰেৰণ কৰে।
অভিযুক্ত ধৰ্ষণকাৰী কেইগৰাকী হৈছে ক্ৰমে আমনিৰ শিয়ালখাইতীৰ হাবিজ ভূঞা (২৮), তেজপুৰ ন-পামৰ মইনুল হুছেইন (৩৩), তেজপুৰ নপাম পুখুৰী বস্তিৰ ছফিকুল ইছ্লাম (২৪), তেজপুৰ বকুল জাৰণিৰ ৰমজান আলী (২৩) আৰু আমনি শিয়ালখাইতীৰ ৰকিবুল ইছলাম (২৫)।
যোৱা ৩০ আগষ্টত আৰক্ষীয়ে আটক কৰা মহিলাগৰাকীক বাইকত উঠাই অনা ৰাজেশ ধৰৰ স্বীকাৰোক্তিৰ ভিত্তিত আৰক্ষীৰ এটা বৃহৎ দলে অভিযান চলাই ৩ ছেপ্তেম্বৰত উক্ত পাঁচজন ধৰ্ষণকাৰীক আটক কৰিবলৈ সক্ষম হৈছিল।
উল্লেখযোগ্য যে আটকাধীন দলটোৰ সদস্য হাবিজ ভূঞা ২০১৬ চনত আমনিত সংঘটিত আন এক দলবদ্ধ ধৰ্ষণকাণ্ডৰ লগত জড়িত থকাৰ লগতে এই পাঁচ দুষ্কৃতিকাৰী বিভিন্ন সময়ত ৰাষ্ট্ৰীয় ঘাইপথত নৈশ গাড়ী হাইজেক কৰাকে ধৰি কেইবাটাও ডকাইতিকাণ্ডৰ সৈতে জড়িত থকা বুলিও আৰক্ষীৰ এক সূত্ৰই দাবী কৰে।
আনহাতে অভিযুক্ত ধৰ্ষণকাৰী দলটোৰ আন এগৰাকী পলাতক অপৰাধী তেজপুৰ ডোলাবাৰীৰ ন-পাম নিবাসী আলাল উদ্দিনৰ পুত্ৰ কামাল উদ্দিনক কৰায়ত্ত কৰিবলৈ আৰক্ষীৰ দলে এতিয়াও অভিযান অব্যাহত ৰাখিছে বুলি আৰক্ষী সূত্ৰে প্ৰকাশ কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
